Diari Oficial de la Generalitat Valenciana


Sumari del DOGV 2074, del 23-07-1993 (1993/828738)

ORDRE de 19 de maig de 1993, de la Conselleria de Cultura, Educació i Ciència, per la qual autoritza el canvi de titularitat del centre docent privat d'Educació Pre-escolar, Educació Primària i homologat de Batxillerat Unificat Polivalent Cumbres de Godella (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/19/(9)/dof/vci/html**

### Dades del document

Número de DOGV
:   2074

Data del DOGV
:   23-07-1993

Secció del DOGV
:   DISPOSICIONS GENERALS

Número del document
:   1993/828738


Data del document
:   19-05-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 19 de maig de 1993, de la Conselleria de Cultura, Educació i Ciència, per la qual autoritza el canvi de titularitat del centre docent privat d'Educació Pre-escolar, Educació Primària i homologat de Batxillerat Unificat Polivalent Cumbres de Godella (València).  
Vist l?expedient incoat a instància d'Héctor Guerra Ibarra, representant dels Misioneros del Sagrado Corazón y de la Virgen de los Dolores, «Legionarios de Cristo», entitat a favor de la qual se sol·licita el canvi de titularitat del centre docent privat Cambres, situat a l'avinguda de Guillem Tatay, s/n, de Godella (València) amb número de codi 35313454.  
Vist que el centre va obtenir la classificació condicional en el nivell d'Educació General Bàsica per Ordre Ministerial de 10 d'octubre de 1974 (BOE de 19 de novembre de 1974) per a 16 unitats i capacitat per a 640 places escolars, i que va obtenir classificació condicional per Ordre Ministerial d?11 d'octubre de 1974 (BOE de 13 de novembre de 1974) en el nivell d'Educació Pre-escolar per a 2 unitats de Jardí d'Infància, amb capacitat per a 80 llocs escolars, i'2 de Pàrvuls, amb capacitat per a 80 places escolars.  
Vist que el centre va ser autoritzat per a impartir l?Educació Primària per Ordre d'aquesta conselleria de 6 de maig de 1992 (DOGV de 24 de juny) per a 16 unitats i capacitat efectiva per a 400 llocs escolars, segons el que estableix l?esmentada ordre.  
Vist que el centre va obtenir la classificació definitiva com a centre homologat de Batxillerat Unificat Polivalent per a 9 unitats i capacitat per a 360 llocs escolars, d'acord amb l?Ordre Ministerial d?11 de març de 1982 (BOE de 22 de juny de 1982).  
Vist que, segons consta en el Registre de Centres Docents de la Comunitat Valenciana, la titularitat del centre correspon a Juan Guillem Tatay, el qual, mitjançant document públic de cessió de titularitat, amb número de protocol 1308, atorgat davant el notari de València Antonio Soto Bisquert, el 17 de juny de 1992, cedeix la titularitat del centre docent Cambres de Godella (València), amb número de codi 04687989, a l?entitat religiosa Misioneros del Sagrado Corazón de la Virgen de los Dolores «Legionarios de Cristo», Congregación en España, la qual, mitjançant els seus representants legals, l'accepta i se subroga en els drets i obligacions de l'anterior titularitat.  
Vist que l?entitat religiosa Misioneros del Sagrado Corazón y de la Virgen de los Dolores «Legionarios de Cristo», Congregación en España, va ser constituïda canònicament a Espanya el 13 de juny de 1984 i inscrita en el Registre d'Entitats Religioses del Ministeri de Justícia d'Espanya amb el número de codi 1886 de la secció especial, grup B (núm. 7145 FN/B).  
Vista la Llei Orgànica reguladora del Dret a l?Educació, la Llei Orgànica General del Sistema Educatiu i el Reial Decret 332/1992, de 3 d'abril, sobre autorització de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià.  
ORDENE  
Article únic  
Autoritzar el canvi de titularitat del centre docent privat d'Educació Pre-escolar, Educació Primària i homologat de Batxillerat Unificat Polivalent Cambres de Godella (València), amb número de codi 46097082, a favor de l?entitat religiosa Misioneros del Sagrado Corazón y de la Virgen de los Dolores «Legionarios de Cristo», la qual, com a cessionària, se subroga en la totalitat d'obligacions i drets que qui cedeix hagués contret amb la Conselleria de Cultura, Educació i Ciència i amb el Ministeri d'Educació i Ciència, així com les derivades de l?ordre laboral i docent.  
El canvi de titularitat no afectarà el règim de funcionament del centre.  
DISPOSICIO ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
València, 19 de maig de 1993  
El Conseller de Cultura, Educació i Ciència.   
ANDREU LOPEZ I BLASCO


Còpia Permalink ELI